Diari Oficial de la Generalitat Valenciana


Sumari del DOGV 5366, del 13-10-2006 (2006/11155)

ORDE JUS/ 2978 /2006, de 15 setembre, per la qual es convoca procés selectiu, per a l'ingrés, pels sistemes generals d'accés lliure i promoció interna, en el Cos de Tramitació Processal i Administrativa.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5366

Data del DOGV
:   13-10-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11448


Data del document
:   15-09-2006

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDE JUS/ 2978 /2006, de 15 setembre, per la qual es convoca procés selectiu, per a l'ingrés, pels sistemes generals d'accés lliure i promoció interna, en el Cos de Tramitació Processal i Administrativa. [2006/11704]  
En compliment del que disposa el Reial Decret 96/2006, de 3 de febrer, pel qual s'aprova l'Oferta d'Ocupació Pública per a l'any 2006, i per tal d'atendre les necessitats personal al servei de l'administració de Justícia.  
Aquest Ministeri, fent ús de les competències que li estan atribuïdes en la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i el Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional, del Personal Funcionari al servei de l'administració de Justícia, de conformitat amb l'Orde JUS/2544/2006, de 28 de juliol (BOE de 3 d'agost), per la qual s'estableixen les bases comunes que regiran els processos selectius per a l'ingrés en els cossos de funcionaris de l'administració de justícia, inclosos en el llibre VI de la Llei Orgànica 6/1985, del Poder Judicial, i amb un informe previ favorable de la Direcció General de la Funció Pública, acorda convocar procés selectiu per a ingrés en el Cos de Tramitació Processal i Administrativa.  
La present Convocatòria té en compte el principi d'igualtat de tracte entre hòmens i dones, pel que es refereix a l'accés a l'ocupació, d'acord amb l'article 14 de la Constitució Espanyola, la Directiva Comunitària de 9 de febrer de 1976 i el que preveu l'Acord de Consell de Ministres de 4 de març de 2005, pel qual s'aprova el Pla per a la igualtat de gènere en l'administració general de l'Estat, i es desenvoluparà d'acord amb les següents:  
BASES COMUNES  
Les bases comunes, per les quals es regirà la present Convocatòria, són les establides en l'Orde JUS/2544/2006,de 28 de juliol (Boletín Oficial del Estado núm. 184, de 3 d'agost)  
BASES ESPECÍFIQUES  
1. Descripció de les places  
1.1 Es convoca procés selectiu pels sistemes general d'accés lliure (codi de cos 020) i de promoció interna (codi de cos 002), per a cobrir 1.564 places de les compreses en l'article 13.1 i l'annex II del Reial Decret 96/2006, de 3 de febrer (Boletín Oficial del Estado de 8 de febrer), en el Cos de Tramitació Processal i Administrativa, a través del sistema excepcional de concurs oposició, amb la següent distribució territorial:  
1.2 Del total de les places convocades, se'n reservaran 78 places, amb la distribució reflectida en el punt 1.1, per a ser cobertes pels qui tinguen la condició legal de persones amb discapacitat de grau igual o superior al 33 per cent, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponen al Cos de Tramitació Processal i Administrativa i superen les proves selectives.  
Les places reservades per a persones amb discapacitat, que queden desertes, no es podran acumular al sistema d'accés general, sinó a la quota del cinc per cent de l'oferta següent, amb un límit màxim del deu per cent.  
Si algun dels aspirants, amb discapacitat, que s'haja presentat per la quota de reserva de persones amb discapacitat supera el procés selectiu, però no obté plaça i la seua puntuació és superior a l'obtinguda per altres aspirants del sistema d'accés general, serà inclòs pel seu orde de puntuació en el sistema d'accés general.  
1.3 Els aspirants només podran participar per un àmbit territorial, i, en cas de resultar aprovats, obtindran necessàriament destinació en l'àmbit territorial pel qual concorren. Les places que queden desertes en un àmbit territorial no es podran acumular a un altre distint.  
1.4 Les presents bases de convocatòria es publicaran de forma simultània en el Boletín Oficial del Estado i en els butlletins oficials de les comunitats autònomes on es convoquen places. En el cas que l'esmentada simultaneïtat no fóra possible, tots els termes i terminis establits en la present Orde es comptaran a partir de la publicació en el Boletín Oficial del Estado.  
2. Procés selectiu:  
Excepcionalment, i d'acord amb el que estableix la disposició transitòria sisena del Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, el procés selectiu per a ambdós sistemes d'accés es realitzarà per mitjà del sistema de concurs oposició. La fase d'oposició es desenvoluparà en primer lloc, amb els exercicis, avaluacions i puntuacions que s'especifiquen en l'annex I.A.1 i I.B.1. Els opositors que superen l'oposició passaran a la fase de Concurs, en què s'avaluaran els mèrits que s'especifiquen en l'Orde JUS/2543/2006, de 28 de juliol (BOE de 3 d'agost) i que es reproduïxen en l'annex I-A.2 i I-B.2 d'aquesta Convocatòria.   
El procés selectiu inclourà la superació d'un període de pràctiques de caràcter selectiu. Per a la realització d'aquest, els aspirants que hagen superat les fases d'oposició i de concurs .el nombre dels quals no podrà ser superior al de places convocades. seran nomenats funcionaris en pràctiques per la Secretaria d'Estat de Justícia.  
En primer lloc es resoldrà el torn de promoció interna i amb posterioritat el torn lliure.  
3. Programa i mèrits avaluables  
El programa que ha de regir la fase d'oposició, així com el barem que conté els mèrits avaluables en la fase de Concurs, es contenen en l'Orde JUS/2543/2006,de 28 de juliol (BOE de 3 d'agost).  
4. Titulació  
Per a participar pel sistema d'accés lliure, en aquest procés selectiu, caldrà complir tots els requisits assenyalats en la base setena de les bases comunes i estar en possessió o en condicions d'obtindre, en la data de finalització del termini de presentació de sol.licituds, el títol de batxiller o equivalent. En el cas de titulacions obtingudes a l'estranger, s'haurà d'estar en possessió de la credencial que acredite la seua homologació.  
Per a participar pel procés de promoció interna els aspirants hauran de ser, a més, funcionaris de carrera del Cos d'Auxili Judicial, abans d'Agents de l'administració de Justícia, i posseir una antiguitat com a funcionaris de carrera en aquest de, almenys, dos anys.  
Excepcionalment, i d'acord amb allò que disposa la disposició transitòria quarta del Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia, també podran participar per promoció interna els funcionaris, que posseïsquen la titulació de graduat en educació secundària obligatòria o equivalent, i tinguen una antiguitat, com a funcionaris de carrera, en el Cos d'Auxili Judicial, d'almenys cinc anys. En aquest últim supòsit, els funcionaris que superen el procés selectiu s'integraran en l'escala a extingir del Cos de Tramitació Processal i Administrativa.  
5. Sol·licituds  
5.1 Els qui desitgen participar en aquest procés selectiu hauran d'omplir el model oficial de sol·licitud d'admissió a proves selectives de l'administració de justícia i fer la liquidació de la taxa de drets d'examen (model 790) [exemplar autocopiatiu en la part superior del qual figura .Ministeri de Justícia, sol·licitud d'admissió a proves selectives de l'administració de justícia i liquidació de la taxa de drets d'examen.], que es facilitarà en castellà i en les altres llengües oficials de les comunitats autònomes. Aquest model podrà descarregar-se de la pàgina web del Ministeri de Justícia, (www.justicia.es) i pàgines web de les comunitats autònomes que oferisquen places. Així mateix, el model serà facilitat gratuïtament al Ministeri de Justícia, els tribunals superiors de Justícia, audiències provincials, gerències territorials del Ministeri de Justícia, òrgans competents de les comunitats autònomes, on es convoquen places, al Centre d'Informació Administrativa del Ministeri d'Administracions Públiques, i en les delegacions i subdelegacions del Govern.  
5.2 La presentació de sol·licituds es realitzarà en el termini de vint dies naturals, comptadors a partir de l'endemà de la seua publicació en el Boletín Oficial del Estado. La sol·licitud es dirigirà al secretari d'Estat de Justícia.   
La presentació es realitzarà alternativament per qualsevol dels mitjans següents:  
a) Al Registre General del Ministeri de Justícia, carrer de la Manzana, núm. 2, 28217 . Madrid.  
b) Així mateix, podran presentar-se en els registres de qualsevol dels òrgans o oficines previstos en la base vuitena, punt 2, de les bases comunes que regiran els processos selectius per a ingrés o accés en cossos o escales de funcionaris al servei de l'administració de justícia.  
5.3 La sol·licitud s'omplirà d'acord amb les instruccions que figuren al dors d'aquesta i que es reproduïxen en l'annex III i, a més, amb les instruccions particulars següents:  
1. En el requadre relatiu a .Província d'examen., els aspirants faran constar la ciutat en què desitgen realitzar el primer exercici de la fase d'oposició d'entre les següents:  
Àmbit territorial Localitat d'examen  
Andalusia Granada (18)  
 Màlaga (29)  
 Sevilla (41)  
Canàries Las Palmas de Gran Canaria (35)  
 Santa Cruz de Tenerife (38)  
Catalunya Barcelona (08)  
Madrid Madrid (28)  
País Basc Vitòria (01)   
Comunitat Valenciana València (46)  
Resta de la Península  
i Balears A Corunya (15)  
 Albacete (02)  
 Burgos (09)  
 Càceres (10)  
 Ceuta (51)  
 Logronyo (26)  
 RP i B . Madrid (28)  
 Melilla (52)   
 Múrcia (30)  
 Oviedo (33)  
 Palma de Mallorca (07)   
 Pamplona (31)  
 Santander (39)  
 Valladolid (47)  
 Saragossa (50)  
En el cas de no especificar, en la sol·licitud, la dada del lloc d'examen pel qual opta, serà inclosa d'ofici en les llistes definitives a la seu corresponent al Tribunal Superior de Justícia del seu domicili, i quedarà, per tant, afectada a l'àmbit territorial d'aquest, segons la base 1.3 de la present Convocatòria.  
2. En el requadre de la sol·licitud destinat a .Dades a consignar segons les bases de la Convocatòria., els aspirants, amb la condició legal de discapacitats, hauran d'indicar:  
Els aspirants amb discapacitat, amb grau igual o superior al 33 per 100, que opten per la quota de reserva de discapacitats, hauran d'indicar-ho així en el requadre de la sol·licitud .Torn de reserva de discapacitats. i en el requadre A), dins de l'epígraf .Dades a consignar segons les bases de la Convocatòria.. I hauran d'expressar les adaptacions necessàries de temps i mitjans per a la realització dels exercicis, que puguen, si fa al cas, requerir, per tal que el Tribunal compte amb la necessària informació per a l'adaptació de la realització dels exercicis.  
No es podrà participar alhora per torn lliure i per quota de reserva de discapacitats.  
Els aspirants amb discapacitat amb grau inferior al 33 per cent, i aquells amb grau del 33 per 100 o superior, que no opten per la quota de reserva de discapacitats, però desitgen adaptació de temps i mitjans per a la realització dels exercicis, hauran d'indicar-ho així, i marcar amb una X en el requadre .minusvalidesa. i dins de l'epígraf .dades a consignar segons les bases de la convocatòria. en el requadre B) i expressaran les adaptacions necessàries de temps i mitjans que puguen requerir, si fa el cas, per a la realització dels exercicis.  
3. Els aspirants que desitgen realitzar la prova optativa de nivell de coneixement de la llengua oficial de la comunitat autònoma on es convoquen places i per l'àmbit territorial de la qual participen, hauran de marcar una .X. en el requadre .Realitza. de l'epígraf Prova Optativa de llengua. En el supòsit que opte per l'acreditació documental de l'esmentat coneixement, haurà de marcar una .X. en el requadre .Documenta. i trametre, en el seu moment, els certificats acreditatius del coneixement del dit idioma, en els termes que preveu aquesta orde, sense haver d'efectuar, en aquest segon supòsit, la prova optativa de nivell de coneixements. De la mateixa manera, es procedirà, si fa al cas, respecte del coneixement del dret civil especial o foral del País Basc.  
5.4 Taxa d'examen  
L'import de la taxa per drets d'examen serà de 6,64 €, per al torn de promoció interna, i 13,28 €, pel torn lliure, i s'abonarà segons s'indica en la base vuitena de les bases comunes.  
Estaran exemptes del pagament d'aquesta taxa les persones amb grau de minusvalidesa igual o superior al 33 per 100, i els demandants d'ocupació, de conformitat amb el que disposa la base vuitena, punt 4, de les bases comunes, que regiran els processos selectius per a l'ingrés o accés a cossos o escales de funcionaris al servei de l'administració de justícia.  
6. Tribunals  
6.1 El Ministeri de Justícia nomenarà dos tribunals qualificadors únics; un per al procés selectiu del torn lliure i, un altre, per al procés selectiu del torn de promoció interna.  
El nomenament dels tribunals es publicarà en el Boletín Oficial del Estado i en els diaris oficials de les comunitats autònomes que convoquen places, d'acord amb el que estableixen les bases comunes (base desena, punt 1 i següents).  
En cada àmbit de les comunitats autònomes, on es convoquen places, el Ministeri de Justícia nomenarà tribunals delegats; un per al procés selectiu del torn lliure i un altre per al procés selectiu del torn de promoció interna.  
A les seus d'examen on no radique el Tribunal Qualificador Únic o Tribunal Delegat, la Secretaria d'Estat de Justícia podrà nomenar funcionaris de l'administració civil de l'Estat, de l'administració autonòmica (en ambdós casos que presten serveis al Ministeri de Justícia o òrgan competent de la comunitat autònoma) o de l'administració de justícia, per a col·laborar en el desenvolupament de les esmentades proves, sota la direcció del Tribunal Qualificador Únic o Tribunal Delegat, a què representaran, amb les competències d'execució material i ordenació administrativa dels distints exercicis que en cada prova selectiva se'ls atribuïsca.  
6.2 Formaran part del Tribunal Qualificador Únic, titular i suplent, un membre de la carrera judicial, o fiscal; dos secretaris judicials; dos funcionaris del grup A, B, o C, destinats al Ministeri de Justícia; dos funcionaris del Cos de Tramitació Processal i Administrativa.  
Serà president el magistrat, fiscal o un dels secretaris judicials, i serà secretari un dels funcionaris del Ministeri de Justícia.  
Els tribunals qualificadors únics podran disposar la incorporació d'un especialista en informàtica, que els assistisquen en la preparació i organització del segon exercici de l'oposició.  
Els tribunals delegats tindran la mateixa composició que el Tribunal Qualificador Únic, en què se substituiran els funcionaris del Ministeri de Justícia per funcionaris de les comunitats autònomes.  
Els tribunals tindran la categoria segona de les previstes en l'annex IV, del Reial Decret 462/2002, de 24 de maig, sobre indemnitzacions per raó del servei.  
En la composició dels tribunals caldrà ajustar-se al principi de paritat entre home i dones.  
6.3. Els tribunals, d'acord amb l'article 14 de la Constitució Espanyola, vetlaran per l'estricte compliment del principi d'igualtat d'oportunitats entre ambdós sexes.   
6.4. La informació sobre aquestes proves selectives es facilitarà a les gerències territorials de Justícia, al Ministeri de Justícia, Secretaria d'Estat de Justícia, carrer San Bernardo, 21 (telèfon 195 532 468), pàgina web del Ministeri de Justícia, (www.justicia.es, Ofertas de Ocupación Pública), al Centre d'Informació Administrativa del Ministeri d'Administracions Públiques (telèfon 75 586 75 39) i als òrgans competents de les comunitats autònomes on es convoquen places.  
6.5. A l'efecte de comunicacions i la resta d'incidències, la seu del Tribunal Qualificador Únic serà: carrer San Bernardo, 21. 28012-Madrid (telèfon: 059381536) els tribunals delegats tenen les seus següents:  
7. Desenvolupament del procés selectiu  
7.1 Orde d'actuació   
L'orde d'actuació dels opositors, en tots els àmbits territorials, s'iniciarà alfabèticament pel primer de la lletra .U., segons el que estableix la Resolució de la Secretaria General per a l'administració Pública, de 25 de gener de 2006 (Butlletí Oficial, de 8 de febrer).  
7.2 Duració del procés selectiu  
Llevat que concórrega causa objectiva que ho justifique, apreciada per la Secretaria d'Estat de Justícia, oït el Tribunal Qualificador Únic, el procés selectiu tindrà una duració màxima de dotze mesos, comptadors a partir de la data de realització del primer exercici fins a la data de començament del període de pràctiques selectiu.  
7.3 Fase d'oposició  
Promoció interna  
El primer exercici de la fase d'oposició es realitzarà dins dels 30 dies següents a la publicació de la Resolució, per la qual s'eleva a definitiva la relació d'admesos i exclosos, i es publicaran en el Boletín Oficial del Estado la data, hora i llocs de la seua celebració.  
Accés lliure  
El primer exercici de la fase d'oposició tindrà lloc en la data que s'indique, després de la publicació de la relació d'aprovats de la fase d'oposició del sistema d'accés per promoció interna. La convocatòria d'aquest es publicarà en el Boletín Oficial del Estado.  
Per a ambdós torns, el primer exercici tindrà lloc en el mateix dia i a la mateixa hora en totes les seus d'examen.  
Conclòs cada un dels exercicis de l'oposició, els tribunals faran públiques en els llocs especificats en base novena, punt 2, de les Bases Comunes, i en tot cas en la pàgina web del Ministeri de Justícia (www.justicia.es) i pàgines web de les comunitats autònomes, les llistes d'opositors de cada àmbit territorial que hagen aconseguit el mínim establit per a superar-lo, amb indicació de la puntuació obtinguda i citaran els inclosos en aquestes per a la realització del següent exercici.  
Els opositors que no es troben inclosos en les respectives relacions tindran la consideració de no aptes, i quedaran eliminats del procés selectiu.   
En la convocatòria del segon exercici s'especificaran les seus de celebració d'aquest, i s'indicarà en quina d'aquestes queden convocats els aspirants.  
Finalitzats tots els exercicis de l'oposició, el Tribunal Qualificador Únic farà públiques, als llocs que s'especifiquen en la base novena, punt 2, de les bases comunes, les relacions d'aprovats de cada àmbit territorial, que han superat la fase d'oposició.  
7.4 Fase de concurs  
En la mateixa Resolució en què es facen públiques les relacions d'aprovats de la fase d'oposició, s'establirà un termini de vint dies naturals, per a presentar al Registre General del Ministeri de Justícia, Secretaria d'Estat de Justícia, carrer de la Manzana núm. 2, 28041 Madrid, o en la forma establida en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tota la documentació acreditativa dels mèrits a avaluar en la fase de concurs. La no-presentació de la documentació, en el termini assenyalat, suposarà que no s'avalue l'aspirant en la fase de concurs. Els opositors que concórreguen per comunitats autònomes, amb llengua oficial pròpia, diferent del castellà, i/o dret civil especial o foral, i que opten per acreditar documentalment els seus coneixements, aportaran en aquest moment els certificats acreditatius corresponents.   
Els tribunals qualificadors únics i delegats avaluaran els mèrits, segons els certificats aportats, d'acord amb els barems establits en els annexos I-A.2 i I . B.2.  
Els tribunals publicaran, en el lloc o llocs indicats en la base novena, punt 2 de les .Bases Comunes., i a la seu del Tribunal Únic i delegats, la relació d'aspirants amb l'avaluació provisional de mèrits de la fase de concurs, amb indicació de la puntuació obtinguda en cada mèrit i la total. Els aspirants disposaran d'un termini de deu dies hàbils, a partir del següent de la publicació de l'esmentada relació, per a efectuar les al·legacions pertinents. Finalitzat dit termini, el Tribunal publicarà la relació, amb l'avaluació definitiva de la fase de concurs.   
7.5 Avaluació del coneixement de les llengües oficials pròpies de les comunitats autònomes i del dret civil especial o foral, de la Comunitat Autònoma del País Basc.  
Conclosos els exercicis obligatoris de la fase d'oposició i la fase de concurs, els aspirants compresos en la relació d'aprovats, que concórreguen per àmbit territorial amb llengua autonòmica pròpia, diferent del castellà, seran citats per a la realització de l'exercici de caràcter optatiu, no eliminatori, que acredite el coneixement de dita llengua, si així ho hagueren sol·licitat en la seua instància. En aqueix moment, el Tribunal Delegat corresponent procedirà a l'avaluació de la documentació acreditativa del coneixement de l'idioma, que s'haguera presentat oportunament, pels opositors que hagen optat per acreditar documentalment el seu coneixement.  
La puntuació obtinguda, tant de l'examen com de la documentació acreditativa, s'ajustarà segons el barem contingut en l'annex I-C d'aquesta convocatòria i només produirà efectes per a l'adjudicació de destinacions a la comunitat autònoma corresponent.  
De la mateixa manera i amb els mateixos efectes, es procedirà per a l'avaluació dels coneixements del dret civil foral o especial de la Comunitat Autònoma del País Basc.  
7.6 Presentació de documentació i nomenament de funcionaris en pràctiques  
Una vegada acabades les fases d'oposició i concurs, els tribunals elevaran al Ministeri de Justícia la relació d'aprovats, en cada àmbit territorial; el nombre dels quals no podrà superar el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'orde, DNI, puntuació obtinguda en cada un dels exercicis, i la total de tots els exercicis obligatoris i fase de concurs. Juntament amb aquesta nota total, però separada d'ella, i sense sumar-se a aquesta, figurarà, si fa al cas, l'obtinguda en la llengua oficial, diferent del castellà de la comunitat autònoma per l'àmbit territorial de la qual concorre, i l'obtinguda pel coneixement del dret civil, foral o especial de la Comunitat Autònoma del País Basc.  
En el cas que algun dels aspirants, amb discapacitat, que s'haja presentat per la quota de reserva de persones amb discapacitat, superara els exercicis corresponents, i la fase de concurs, però no obtinguera plaça, i la seua puntuació fóra superior a l'obtinguda pels aspirants del sistema general, seria inclòs pel seu orde de puntuació en el sistema d'accés general.  
En el termini de vint dies naturals, comptadors a partir de la publicació, en el Boletín Oficial del Estado i diaris oficials de les comunitats autònomes on es convoquen places, de la relació definitiva d'aprovats, els aspirants que hi figuren presentaran al Registre General del Ministeri de Justícia, Secretaria d'Estat de Justícia, carrer de la Manzana, 2, o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, la documentació següent:  
a) Dues fotocòpies del document nacional d'identitat.   
b) Fotocòpia compulsada del títol exigit en la convocatòria o certificat acadèmic acreditatiu de tindre aprovades totes les assignatures, que el capaciten per a l'obtenció del títol, acompanyant el resguard justificatiu d'haver abonat els drets per a l'expedició del títol.   
En el cas de titulacions obtingudes a l'estranger, haurà de presentar-se fotocòpia compulsada de la documentació que acredite la seua homologació.  
c) Certificat mèdic acreditatiu de no patir malaltia ni defecte físic o psíquic, que impossibilite per a l'exercici de les funcions pròpies del Cos de Tramitació Processal i Administrativa, expedit pel facultatiu de medicina general de la Seguretat Social que corresponga a l'interessat i, en el cas que no estiga acollit a cap règim de la Seguretat Social, serà expedit pels serveis provincials   
d) del Ministeri de Sanitat i Consum i organismes corresponents de les comunitats autònomes.   
Els aspirants que tinguen la condició legal de discapacitats, amb grau igual o superior al 33 per 100, hauran de presentar certificat dels òrgans competents del Ministeri de Treball i Assumptes Socials o, si fa al cas, de la Comunitat Autònoma corresponent, que acredite tal condició i la seua capacitat funcional per a exercir les tasques i funcions pròpies del Cos de Tramitació Processal i Administrativa.  
e) Declaració jurada de no trobar-se comprés en causa d'incompatibilitat, ni estar inhabilitat per a l'exercici de funcions públiques, en via disciplinària o judicial, ni haver sigut separat, per mitjà de procediment disciplinari, del servei de qualsevol de les administracions públiques, llevat que haguera sigut rehabilitat. (annex II).  
El certificat d'antecedents penals serà aportat d'ofici per la Secretaria d'Estat de Justícia, d'acord amb el que preveu l'article 35.f), de la Llei de Règim Jurídic de les Administracions Públiques i del Procediment Administratiu Comú.  
Davant de la impossibilitat, degudament justificada, de no poder presentar els documents expressats en l'apartat anterior, podrà acreditar-se que posseïxen les condicions exigides en la convocatòria, mitjançant qualsevol mitjà de prova admissible en dret.  
Els aspirants que tingueren la condició de funcionaris públics, estaran exempts de justificar aquelles condicions i requisits ja demostrats per a obtindre el seu anterior nomenament, i hauran de presentar certificat del Ministeri o organisme de què depenga, pel qual s'acredite la seua condició i requisits per a ser nomenat funcionari del Cos de Tramitació Processal i Administrativa, de l'administració de Justícia.  
Els qui, dins del termini fixat, i llevat de causa de força major, no presentaren la documentació o de l'examen de la mateixa es deduïra que no tenen algun dels requisits establits, no podrien ser nomenats funcionaris en pràctiques i quedarien anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.  
7.7. Període de pràctiques selectiu  
Els funcionaris en pràctiques d'ambdós torn seran destinats, en cada àmbit territorial pel qual concórreguen, al centre, institut, o unitat o centre de destinació que es determine pel Ministeri de Justícia i les comunitats autònomes que convoquen places, per al desenvolupament d'un període de pràctiques selectiu.  
La duració d'aquest serà de dos mesos, durant els quals els funcionaris rebran la formació específica que els permeta adquirir els coneixements i les habilitats necessaris per al maneig de les eines i aplicacions informàtiques, com també els mitjans tècnics, en ús en l'administració de justícia; hauran també d'efectuar pràctiques tutelades en òrgans judicials que inclouran, en tot cas, la pràctica de la tramitació bàsica de procediments judicials i d'expedients de Registre Civil  
Finalitzat el període de pràctiques, s'avaluarà l'aprofitament d'aquest per mitjà d'una prova objectiva, la qualificació de la qual correspondrà al centre, institut o responsable de la unitat o centre de destinació del curs.  
La qualificació màxima del període de pràctiques serà de 50 punts, de què 15 correspondran a l'avaluació de l'aprofitament de la formació informàtica; 5 a l'aprofitament dels altres conceptes formatius, i 30, a l'avaluació del període de pràctica tutelada en òrgans judicials.  
Per a superar el període de pràctiques caldrà obtindre una puntuació mínima de 25 punts.  
7.8 Nomenament com a funcionari de carrera  
Conclòs el període de pràctiques, i incorporada la puntuació obtinguda en aquest, els aspirants que l'hagueren superat i que hagen acreditat complir els requisits exigits, el nombre dels quals no podrà excedir en cap cas al de places convocades en cada àmbit territorial, seran nomenats funcionaris de carrera mitjançant una orde, que es publicarà en el Boletín Oficial del Estado i diaris oficials de les comunitats autònomes, amb competències assumides.  
Atés el caràcter nacional del Cos de Tramitació Processal i Administrativa, per al nomenament com a funcionaris de carrera es confeccionaran dues llistes en cada àmbit territorial, una en què es consignaran les puntuacions obtingudes en les fases comunes i obligatòries del procés selectiu, i una altra, amb especificació de la puntuació obtinguda en la prova de llengua oficial pròpia de les comunitats autònomes i del dret civil especial o foral de la Comunitat Autònoma del País Basc.  
En cas d'empat, primarà la nota obtinguda en la fase d'oposició; de persistir aquest l'obtinguda en el segon exercici i, finalment, la d'inici del primer cognom començant per la .U..  
8 . Norma final  
Al present procés selectiu s'aplicaran la Llei Orgànica 19/2003; el Reial Decret 1451/2005, de 7 de desembre (Boletín Oficial del Estado de 27), que aprova el Reglament d'Ingrés, Provisió de Llocs de Treball i Promoció Professional del Personal Funcionari al Servei de l'administració de Justícia; el Reial Decret 96/2006, de 3 de febrer, pel qual s'aprova l'Oferta d'Ocupació Pública de 2006; l'Orde JUS/2544/2006, de 28 de juliol (BOE de 3 d'agost), per la qual s'establixen les Bases Comunes que regiran els processos selectius per a ingrés o accés en els cossos o escales de funcionaris al servei de l'administració de justícia; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i el que disposa la present Orde de Convocatòria.   
Amb caràcter supletori, i en allò no previst en aquesta Convocatòria, caldrà ajustar-se al que disposa el Reglament General d'Ingrés del Personal al Servei de l'administració de l'Estat, aprovat pel Reial Decret 364/1995, de 10 de març (BOE de 10 d'abril)  
Contra la present convocatòria, i quants actes administratius que se'n deriven, es podrà interposar, amb caràcter potestatiu, recurs de reposició davant del Ministeri de Justícia en el termini d'un mes des de la seua publicació, o bé recurs contenciós administratiu davant dels jutjats centrals del Contenciós Administratiu, en el termini de dos mesos, des de la seua publicació en el Boletín Oficial del Estado; de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la Llei 29/1998, de 13 de juliol, Reguladora de la Jurisdicció Contenciosa Administrativa, i se li comunicarà, que en cas d'interposar recurs de reposició, no es podrà interposar recurs contenciós administratiu fins que aquell siga resolt expressament o s'haja produït la desestimació presumpta d'aquest.  
Així mateix, la Secretaria d'Estat de Justícia podrà, si fa al cas, procedir a la revisió de les resolucions del Tribunal, d'acord amb el que preveu l'esmentada Llei 30/1992, de 26 de novembre.  
Madrid, 15 de setembre de 2006.. El ministre de Justícia, PD (Orde JUS/345/2005, de 7 de febrer), el secretari d'Estat de Justícia, Luis López Guerra.  
ÍNDEX D'ANNEXOS  
ANNEX I Descripció del procés selectiu   
I-A. Torn lliure   
I-A.1 Fase d'oposició  
I-A.2. Fase de concurs  
I-B. Torn de promoció interna   
I-B.1. Fase d'oposició  
I-B.2. Fase de concurs  
I-C. Avaluació del Coneixement de llengües oficials, pròpies de les comunitats autònomes, i del Dret Civil Especial o Foral de la Comunitat Autònoma del País Basc  
ANNEX II. Declaració jurada  
ANNEX III. Instruccions d'emplenament de la instància  
ANNEX I  
DESCRIPCIÓ DEL PROCÉS SELECTIU  
I-A. TORN LLIURE  
I-A.1 Fase d'oposició  
1. La fase d'oposició estarà formada pels exercicis següents:  
1-1. Primer exercici. De caràcter teòric, escrit i eliminatori. Consistirà a contestar un qüestionari-test sobre les matèries del programa detallat en l'annex III-A) de l'Orde JUS/2543/2006, de 28 de juliol (BOE de 3 d'agost) per a l'accés per torn lliure. Constarà de 100 preguntes, amb quatre respostes alternatives, de les quals només una d'elles és la correcta.   
La duració de l'exercici de serà de 75 minuts.  
Es qualificarà de 0 a 100 punts.  
Les preguntes encertades s'avaluaran amb 1 punt; les preguntes no encertades descomptaran 0,25 punt; les preguntes no contestades no seran puntuades.   
La puntuació obtinguda per cada aspirant es correspondrà amb el nombre de respostes encertades, feta la deducció de les no-encertades.   
El Tribunal, a la vista del nombre i nivell de coneixements dels aspirants presentats, decidirà quina serà la puntuació mínima per a superar aquest exercici en cada àmbit territorial, puntuació que mai no podrà ser inferior a 50 punts, i farà públic dit acord. Els opositors que no aconseguixen l'esmentada puntuació mínima tindran la consideració de suspensos i no seran convocats a la resta d'exercicis de l'oposició.   
1-2. Segon exercici. De caràcter pràctic, escrit i eliminatori. Constarà de dos fases. En la primera els opositors hauran de reproduir en ordinador/ processador de textos, un text en Microsoft Word, amb els requeriments de presentació que el Tribunal determine i que consistirà en el plantejament d'un cas pràctic. En la segona hauran de contestar 20 preguntes, tipus test, que el Tribunal formularà en relació amb l'esmentat cas pràctic.   
La duració de l'exercici serà de quaranta minuts, quinze per a la primera fase i vint-i-cinc per a la segona. Es qualificarà d'un a seixanta punts, la primera, i d'un a quaranta, la segona fase, amb un màxim possible de 100 punts per a tot l'exercici.  
En la primera fase s'avaluarà la velocitat, l'absència d'errors i errates, així com el compliment dels requeriments de presentació exigits, segons la plantilla de puntuacions que farà pública el Tribunal. En la segona, cada pregunta encertada s'avaluarà amb dos punts, les no-encertades descomptaran 0,50 i les no contestades descomptaran 0,25.   
El Tribunal, a la vista del nombre i nivell de coneixements dels aspirants presentats, decidirà quina és el mínim de puntuació exigit per a superar aquest exercici en cada àmbit territorial. Aquesta puntuació mai no podrà ser inferior a cinquanta punts, trenta dels quals hauran de correspondre a la primera fase.   
La qualificació de la fase d'oposició estarà donada per la suma de les qualificacions obtingudes en cada un dels exercicis.  
I-A.2 Fase de concurs  
Només els opositors que aproven els dos exercicis de la fase d'oposició passaran a la fase de concurs, en què s'avaluaran els mèrits que s'indiquen en l'annex III-B) de l'Orde JUS/2543/2006, de 28 de juliol (BOE de 3 d'agost)i es reproduïxen tot seguit:  
BAREM PER A LA FASE DE CONCURS DE LES PROVES SELECTIVES D'INGRÉS AL COS DE TRAMITACIÓ PROCESSAL I ADMINISTRATIVA  
TORN LLIURE  
A.Títols i graus acadèmics. Puntuació màxima de 12 punts.  
Llicenciatura en dret: 12 punts.  
Altres llicenciatures diferents de dret: 10 punts.  
Diplomatura en dret: 8 punts.  
Altres diplomatures diferents de dret: 6 punts.  
B. Historial professional. Puntuació màxima de 7 punts.  
1. Títols, diplomes, certificats obtinguts en cursos de contingut jurídic, organitzats pel Consell General del Poder Judicial, pel Ministeri de Justícia, o homologats per aquest, així com per altres centres o institucions d'àmbit nacional, autonòmic o internacional, reconeguts oficialment, fins a un màxim total de 5 punts.  
. Per cada curs de fins a 19 hores lectives: 0.5 punts, si s'acredita l'aprofitament; si no s'acredita: 0.25 punts.  
. Per cada curs entre 20 i 79 hores lectives: entre 0.5 i 1.5 punts, si s'acredita l'aprofitament; si no s'acredita: entre 0.25 i 0.75 punts.  
. Per cada curs d'entre 80 i 160 hores lectives, o més: de 1.5 a 3 punts, si s'acredita l'aprofitament; si no acredita: de 0.75 a 1.5 punts.   
Els cursos, certificats o diplomes, en què no conste el nombre d'hores lectives, no s'avaluaran.   
2. Títols, diplomes i certificats que acrediten coneixements informàtics, obtinguts en cursos de formació, impartits en centres oficials o reconeguts pel Ministeri d'Educació i Ciència, així com els impartits per organismes i institucions oficials dependents de les administracions públiques o inclosos en els plans de formació d'aquests, fins a un màxim de 2 punts.   
. Per cada curs de fins a 19 hores lectives: 0.3 punts, si s'acredita l'aprofitament; si no s'acredita: 0.15 punts.   
. Per cada curs d'entre 20 i 79 hores lectives: Entre 0.3 i 1. punts, si s'acredita l'aprofitament; si no s'acredita: entre 0.15 i 0.5 punts.  
. Per cada curs d'entre 80 i 160 hores lectives o més d'1 a 2, si s'acredita l'aprofitament; si no acredita: de 0.5 a 1 punt.   
Els cursos d'igual o semblant contingut només s'avaluaran una vegada.  
C. Coneixement d'idiomes estrangers   
S'avaluarà l'acreditació del nivell de coneixement aconseguit, obtinguda en centres oficials o homologats per aquests. Coneixement de nivell elemental: 0.5 punts; de nivell mitjà: 1 punt; i de nivell avançat: 1.5 punts.  
La puntuació màxima total per aquest concepte serà de 2 punts.   
D. Per haver aprovat exercicis de l'oposició d'accés al Cos d'Auxiliars de l'administració de Justícia, en les últimes dos convocatòries, fins a un total de vuit punts.   
Per cada un dels exercicis aprovats (primer i segon) 2 punts.  
E. Serveis prestats com a titular o interí en els cossos de l'administració de Justícia i o en cossos d'altres administracions públiques o com a personal laboral de l'administració de Justícia (fins a un màxim de 21 punts)  
. Per cada mes complet de serveis efectius com a funcionari interí, en el Cos de Tramitació Processal i Administrativa (abans auxiliars de l'administració de justícia): 0. 18 punts.   
. Per cada mes de serveis prestats en els altres cossos o escales generals al Servei de l'administració de Justícia o en el de secretaris judicials: 0.1 punts.   
15. Per cada mes de serveis prestats en cossos d'altres administracions públiques o com a personal laboral: 0.05 punts.  
Els períodes inferiors al mes no es computaran.  
I-B. TORN DE PROMOCIÓ INTERNA.  
I-B.1 Fase d'oposició  
1 La fase d'oposició constarà dels exercicis següents:  
1-1 Primer exercici: de caràcter teòric, escrit i eliminatori. Consistirà a contestar un qüestionari-test sobre les matèries del programa detallat en l'annex III-C) per a l'accés per promoció interna de l'Orde JUS/2543/2006, de 28 de juliol (BOE de 3 d'agost). Constarà de 50 preguntes, amb quatre respostes alternatives, de les quals només una d'aquestes és la correcta.   
La duració de la prova serà de 40 minuts.  
Es qualificarà de 0 a 100 punts.  
Les preguntes encertades s'avaluaran amb 2 punts; les preguntes no encertades descomptaran 0,50 punts; les preguntes no contestades no seran puntuades.   
La puntuació obtinguda per cada aspirant es correspondrà amb el nombre de respostes encertades, feta la deducció de les no-encertades.   
El Tribunal, a la vista del nombre i nivell de coneixements dels aspirants presentats, decidirà quina serà la puntuació mínima per a superar aquesta prova en cada àmbit territorial, que no podrà ser inferior a 50 punts, i farà públic l'esmentat Acord. Els opositors que no aconseguixen l'esmentada puntuació mínima tindran la consideració de suspensos.   
1-2. Segon exercici. De caràcter pràctic, escrit i eliminatori. Constarà de dos proves. En la primera, els opositors hauran de reproduir en ordinador/ processador de textos un text en Microsoft Word, amb els requeriments de presentació que el Tribunal determine i que consistirà en el plantejament d'un cas pràctic. En la segona, hauran de contestar 10 preguntes tipus test, que el Tribunal formularà en relació amb l'esmentat cas pràctic.   
La duració de l'exercici serà de quaranta minuts, quinze per a la primera prova i vint-i-cinc per a la segona. I es qualificarà d'un a seixanta punts la primera i d'un a quaranta la segona prova, amb un màxim possible de 100 punts per a tot l'exercici.  
En la primera prova s'avaluarà la velocitat, l'absència d'errors i errates, així com el compliment dels requeriments de presentació exigits, segons plantilla de puntuacions que farà pública el Tribunal. En la segona, cada pregunta encertada s'avaluarà amb quatre punts, les no-encertades en descomptaran 1 i les no-contestades en descomptaran 0,50.   
La qualificació total de l'exercici serà la que corresponga a la suma de l'obtinguda en cada una de les proves.   
El Tribunal, a la vista del nombre i nivell de coneixements dels aspirants presentats, decidirà quin és el mínim de puntuació exigit per a superar aquest exercici en cada àmbit territorial. Aquesta puntuació mai no podrà ser inferior a cinquanta punts, trenta dels quals hauran de correspondre a la primera prova.   
La qualificació final de la fase d'oposició estarà donada per la suma de les qualificacions obtingudes en cada un dels exercicis.  
I-B.2 Fase de concurs  
Només els opositors que aproven els dos exercicis de la fase d'oposició passaran a la fase de concurs, en què s'avaluaran els mèrits que es detallen en l'annex III-D) de l'Orde JUS/2543/2006, de 28 de juliol (BOE de 3 d'agost) i es que es reprodueixen tot seguit:  
BAREM PER A LA FASE DE CONCURS DE TRAMITACIÓ PROCESSAL I ADMINISTRATIVA, TORN DE PROMOCIÓ INTERNA  
A. Títols i graus acadèmics. Puntuació màxima de 12 punts.  
Llicenciatura en dret: 12 punts.  
Altres llicenciatures diferents de dret: 10 punts.  
Diplomatura en dret: 8 punts.  
Altres diplomatures diferents de dret: 6 punts.  
Títol de batxiller o equivalent: 4 punts.  
f) Historial professional. Puntuació màxima de 7 punts.  
1. Títols, diplomes, certificats obtinguts en cursos de contingut jurídic, organitzats pel Consell General del Poder Judicial, pel Ministeri de Justícia, o homologats per aquest, com també per altres centres o institucions d'àmbit nacional, autonòmic o internacional, reconeguts oficialment, fins a un màxim total de 5 punts.  
. Per cada curs de fins a 19 hores lectives: 0.5 punts, si s'acredita l'aprofitament; si no s'acredita: 0.25   
. Per cada curs entre 20 i 79 hores lectives: entre 0.5 i 1.5 punts, si s'acredita l'aprofitament; si no s'acredita entre: 0.25 i 0.75   
. Per cada curs entre 80 i 160 hores lectives, o més: de 1.5 a 3 punts, si s'acredita l'aprofitament; si no acredita: de 0.75 a 1.5 punts.   
Els cursos, certificats o diplomes en què no conste el nombre d'hores lectives no s'avaluaran.   
2. Títols, diplomes, certificats que acrediten coneixements informàtics, obtinguts en cursos de formació impartits en centres oficials o reconeguts pel Ministeri d'Educació i Ciència, així com els impartits per organismes i institucions oficials dependents de les administracions públiques o inclosos en els plans de formació d'aquestes, fins a un màxim de 2 punts.   
. Per cada curs de fins a 19 hores lectives: 0.3 punts, si s'acredita l'aprofitament; si no s'acredita: 0.15 punts.  
. Per cada curs d'entre 20 i 79 hores lectives: entre 0.3 i 1 punts, si s'acredita l'aprofitament; si no s'acredita: entre 0.15 i 0.5 punts.  
. Per cada curs d'entre 80 i 160 hores lectives, o més: d'1 a 2 punts, si s'acredita l'aprofitament; si no s'acredita: de 0.5 a 1 punt.   
Els cursos d'igual o semblant contingut només s'avaluaran una vegada.  
C. Coneixement d'idiomes estrangers   
S'avaluarà l'acreditació del nivell de coneixement aconseguit obtingut en centres oficials o homologats per aquests. Coneixement de nivell elemental: 0.5 punts; de nivell mitjà: 1 punt, i de nivell avançat: 1.5 punts.  
La puntuació màxima total per aquest concepte serà de 2 punts.  
D. Serveis prestats com a titular o interí en els cossos de l'administració de justícia i /o en cossos d'altres administracions públiques o com a personal laboral de l'administració de justícia. (fins a un màxim de 21 punts)  
. Per cada mes complet de serveis efectius com a funcionari titular o interí del Cos d'Auxili Judicial (abans agents de l'administració de justícia): 0.18 punts.   
. Per cada mes de serveis prestats en els altres cossos o escales generals al servei de l'administració de justícia o en el de secretaris judicials: 0.1 punts.  
. Per cada mes de serveis prestats en cossos d'altres administracions públiques o com a personal laboral: 0.05 punts.  
Els períodes inferiors al mes no es computaran.  
I-C. AVALUACIÓ DEL CONEIXEMENT DE LES LLENGÜES OFICIALS PRÒPIES DE LES COMUNITATS AUTÒNOMES I DEL DRET CIVIL, ESPECIAL O FORAL, DE LA COMUNITAT AUTÒNOMA DEL PAÍS BASC  
(Sistemes d'accés lliure i de promoció interna)  
1. CONEIXEMENTS DE LES LLENGÜES OFICIALS PRÒPIES DE LES COMUNITATS AUTÒNOMES  
Per als opositors que concórreguen per algun dels àmbits territorials corresponents a comunitats autònomes amb llengua oficial pròpia, i que així ho hagueren fet constar en la seua sol·licitud de participació, finalitzades tant la fase d'oposició com la de concurs, i establides les llistes d'aprovats que hagueren obtingut plaça, es procedirà a l'avaluació del coneixement de les llengües oficials pròpies de les comunitats autònomes. L'avaluació consistirà en l'acreditació del coneixement de la llengua oficial de l'esmentada Comunitat, per mitjà dels certificats que hagen presentat juntament amb la instància de participació, o per mitjà de la realització d'una prova de nivell de coneixements.   
La puntuació de l'avaluació del coneixement de la llengua oficial de Comunitat Autònoma només serà aplicable en l'àmbit de la Comunitat Autònoma respectiva, només als efectes d'establir el número d'orde en la relació d'aprovats, dins de l'àmbit territorial pel qual concorre l'aspirant; per la qual cosa haurà de reflectir-se separada de l'obtinguda en els exercicis obligatoris.  
Es qualificarà amb un màxim de 18 punts, d'acord amb el nivell de coneixements demostrat per l'aspirant i els criteris d'avaluació establits tot seguit:  
D'acord amb el que estableix el Decret 224/1989, de 17 d'octubre, pel qual es regula la planificació de la normalització de l'ús de l'èuscar en les administracions públiques de la Comunitat Autònoma del País Basc:  
Perfil lingüístic 2: sis punts  
Perfil lingüístic 3: dotze punts  
Perfil lingüístic 4: divuit punts  
A l'àmbit de la Comunitat Autònoma de Catalunya:   
Certificat de nivell B: sis punts  
Certificat de nivell C: dotze punts  
Certificat de nivell D: divuit punts  
L'acreditació del coneixement d'idioma s'efectuarà per mitjà de l'aportació dels certificats de la Secretaria de Política Lingüística o els equivalents segons l'Orde PRE 228/200, de 21 de juliol, del Departament de la Presidència de la Generalitat de Catalunya.  
Comunitat Autònoma Valenciana:  
Certificat de grau elemental oral i escrit del valencià: sis punts  
Certificat de grau mitjà oral i escrit del valencià: dotze punts  
Certificat de grau superior oral i escrit del valencià: divuit punts  
En les comunitats autònomes com les del País Basc i la comunitat Foral de Navarra, en què no hi ha establit certificat oficial corresponent als perfils 2 i 4, s'haurà de superar un examen d'acreditació, que a aquests efectes convoquen els òrgans competents en l'esmentada matèria, la qual cosa els atorgaria el certificat corresponent.  
2. AVALUACIÓ DELS CONEIXEMENTS DEL DRET CIVIL, ESPECIAL O FORAL, DE LA COMUNITAT AUTOAUTONOMA DEL PAÍS BASC.  
Per als aspirants que concórreguen per l'àmbit territorial de la Comunitat Autònoma del País Basc, que així ho hagueren fet constar en la seua sol·licitud, es procedirà en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del dret civil especial i foral del País Basc, i se li atorgaran per aquest concepte sis punts, que es reflectiran en tot cas separats dels obtinguts en els exercicis obligatoris i només produiran efectes per a establir l'orde de prelació dins de l'àmbit territorial de la Comunitat Autònoma del País Basc.  
ANNEX II  
El/la senyor/senyora......... ........................................, amb domicili a ............ ..........................................., de ........... anys d'edat, amb document nacional d'identitat número ..................................... declara sota jurament o promesa, a l'efecte de ser nomenat funcionari del Cos de Tramitació Processal i Administrativa, que no ha sigut separat del servei de cap administració pública i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions legals.  
.........................., ........ d ...................................... de ..............  
La persona declarant  
ANNEX III  
INSTRUCCIONS D'EMPLENAMENT DE LA SOl·lICITUD D'ADMISSIÓ  
LLEGIU-LES ATENTAMENT I SEGUÏU AMB ATENCIÓ LES INSTRUCCIONS SEGÜENTS. SI NO SEGUÏU LES ESMENTADES INSTRUCCIONS LES VOSTRES DADES PODEN RESULTAR ERRPÒNIES, JA QUE AQUEST DOCUMENT SERÀ LLEGIT ELECTRÒNICAMENT.  
INSTRUCCIONS GENERALS:  
. Escriviu només amb bolígraf negre o blau, sobre superfície dura i llisa.  
. Abans d'omplir les vostres dades, observeu amb deteniment el .Model de caràcters. representat en la sol·licitud, que consta de lletres, números i signes.  
. Feu els caràcters (lletres, números i signes) en les caselles i d'acord amb el .Model de caràcters.. No utilitzeu cap signe que no conste en el model.  
. Escriviu un sol caràcter (lletra, nombre o signe) en cada casella. No escriviu mai sobre el requadre de les caselles. No escriviu res fora de les caselles.  
. Assegureu-vos, quan escriviu, que el bolígraf marque bé i deixe un traç continu i pressioneu prou perquè les dades queden reflectides a les còpies.  
. Si s'equivoqueu no esborreu ni corregiu en la mateixa casella. Ompliu o recobriu totalment la casella equivocada i escriviu el caràcter correcte en la casella següent.  
Una casella omplida totalment equival a anul·lar el caràcter malament escrit. NO ESBORREU, NO CORREGIU.  
. Si els cognoms nom, municipi, etc. són excessivament llargs, procureu acurtar-los de manera comprensible. No abrevieu el primer cognom. Utilitzeu únicament els signes que figuren en el .Model de caràcters..  
. En emplenar l'apartat corresponent al pis, si és baix o entresòl, pose 0.  
. En emplenar l'apartat corresponent al telèfon, només escriviu números; entre prefix i número no deixeu caselles en blanc, ni signes de separació.  
. En els apartats en què calga escriure diverses paraules: nom, adreça, etc. deixeu una casella en blanc entre paraula i paraula.  
. En els requadres on heu d'escriure amb la vostra lletra, feu-lo amb lletra clara i llegible. No se n'eixiu del requadre en escriure.  
. No us oblideu de signar la vostra sol·licitud en el requadre corresponent. No se n'eixiu del requadre en signar.  
. No dobleu la .Sol·licitud d'Admissió., ni deixeu taques de bolígraf sobre aquesta.  
. No ompliu unes dades sobre altres.  
INSTRUCCIONS PARTICULARS SOBRE ALGUNES DADES QUE ES DEMANEN EN AQUESTA SOl·lICITUD:  
. CODI DEL COS. Per al torn lliure 020 i per a promoció interna 002.  
. PROVÍNCIA D'EXAMEN. Indiqueu la ciutat d'examen elegida i el seu codi corresponent, tal com s'indica tot seguit: A Corunya 15; Albacete 02; Barcelona 08; Burgos 09; Càceres 10; Ceuta 51; Granada 18; Las Palmes 35; Logronyo 26; Madrid 28; Màlaga 29; Mallorca 07; Melilla 52; Múrcia 30; Oviedo 33; Pamplona 31; Santander 39; Sevilla 41; Tenerife 38; València 46; Valladolid 47; Vitòria 01; Saragossa 50.  
. LA PERSONA OBLIGADA AL PAGAMENT. (Subjecte passiu) haurà de signar i datar, a l'espai reservat per a això, a la part inferior esquerra de l'anvers d'aquest document.  
. LLOC DE PAGAMENT. A través d'entitats col·laboradores (bancs, caixes d'Estalvi i cooperatives de crèdit), en què no cal tindre compte obert per mitjà de la presentació d'aquest document d'ingrés.  
EN REALITZAR LA PRESENTACIÓ DEL MODEL DE SOl·lICITUD PER A L'INGRÉS DE LA TAXA DE DRET D'EXAMEN, SOl·lICITEU DE L'ENTITAT COl·lABORADORA L'EXEMPLAR DESTINAT A LA PERSONA INTERESSADA, COM A JUSTIFICANT DEL PAGAMENT DELS DRETS, I L'EXEMPLAR PER A L'ADMINISTRACIÓ. AQUEST ÚLTIM HAURÀ DE SER PRESENTAT D'ACORD AMB EL QUE INDIQUE LA BASE DE LA CONVOCATÒRIA.  
CONSIGNEU EN L'AUTOLIQUIDACIÓ L'IMPORT DE LA TAXA DE DRET D'EXAMEN, EL QUAL ESTÀ REFLECTIT EN L'ORDE DE CONVOCATÒRIA.